[{"text_idx": "#000009", "text": "Bu ein cyfres o ddigwyddiadau Ennyn Effaith yn gyfle i ddod a\u0302 grw\u0302p arbennig o bobl o bob cwr o Gymru, y DU a\u2019r byd ynghyd i gefnogi ein gilydd, rhannu ein syniadau a\u2019n profiadau, a mynd i\u2019r afael a\u0302\u2019r cwestiynau mawr rydyn ni i gyd yn eu hwynebu fel arfarnwyr. Cwestiynau megis:"}, {"text_idx": "#000012", "text": "Nid yw gwerthuso yn bodoli ar ei ben ei hun. Heb arfarnwyr does dim gwerthuso, a heb werthuso, does dim arfarnwyr! Mae gwerthusiadau\u2019n cael eu gwneud gan bobl, ac mae\u2019r bobl hynny\u2019n gweithio o fewn mudiadau \u2013 felly, os ydyn ni\u2019n dymuno gwella ein harferion gwerthuso, rhaid i ystyriaethau o\u2019n priodoleddau, ein hymddygiad, a\u2019n diwylliant sefydliadol fod yn rhan o\u2019r stori."}, {"text_idx": "#000013", "text": "Oes modd i ni ofyn y cwestiynau cywir i\u2019r rheini sy\u2019n elwa o\u2019n gwasanaethau os nad ydyn ni\u2019n gofyn y cwestiynau cywir i ni ein hunain? Oes modd i\u2019n gwasanaethau fod yn wirioneddol berson-ganolog os nad yw ein prosesau mewnol? A beth allwn ni wneud er mwyn sicrhau bod ein diwylliannau sefydliadol yn helpu, yn hytrach na llesteirio, ein siwrnai tuag at well gwerthuso i bawb?"}, {"text_idx": "#000016", "text": "Gydol ein sgyrsiau, daeth tair gwers yn amlwg i fi \u2013 gwersi a all helpu unrhyw un ohonom ni, waeth pwy ydym ni, a waeth beth rydyn ni\u2019n ei werthuso."}]